**Saimnieciskās darbības veicēju**

**gada ienākumu deklarācija**

Labdien!

Saimnieciskās darbības ienākumus deklarē Valsts ieņēmumu dienesta (VID) elektroniskās deklarēšanas sistēmā (EDS) gada ienākumu deklarācijas D3 vai D31 pielikumā atkarībā no izvēlētās grāmatvedības uzskaites kārtības.

2022. gada ienākumu deklarācijas D3 pielikuma EDS veidlapa nav mainīta, taču ir veiktas izmaiņas normatīvajos aktos saimnieciskās darbības izdevumu uzskaitē, tādēļ ir izmaiņas arī deklarācijas aizpildīšanā.

Tāpēc esam apkopojuši un nosūtām Jums informāciju, kā 2022. gada ienākumu deklarācijā pareizi deklarēt savas pašnodarbinātā valsts sociālās apdrošināšanas obligātās iemaksas (VSAOI) un citus saimnieciskās darbības izdevumus.

1. Nosakot ienākumu no saimnieciskās darbības, no ieņēmumiem **pilnā apmērā atskaita ar saimniecisko darbību saistītos izdevumus**, nepiemērojot ierobežojumus 80 procentu apmērā.

Aizpildot 2022. gada ienākumu deklarācijas:

* D3 pielikumu – visus saimnieciskās darbības izdevumus no lauksaimnieciskās ražošanas un lauku tūrisma pakalpojumu sniegšanas norāda 2.1. rindā, bet izdevumus no citiem saimnieciskās darbības veidiem norāda 12.1. rindā,
* D31 pielikumu – visus saimnieciskās darbības izdevumus norāda 2.1. rindā.

2. Kopš 2022. gada jūnija ir **mainīta pašnodarbinātā VSAOI uzskaitīšana** saimnieciskās darbības ieņēmumu un izdevumu uzskaites žurnālā, attiecīgi:

* + - * pirmajā pusgadā pašnodarbinātā par sevi veiktās VSAOI norāda žurnāla 19. ailē “Izdevumi, kas saistīti ar lauksaimniecisko ražošanu, iekļaujami pilnā apmērā” vai žurnāla 20. ailē “Izdevumi, kas saistīti ar citiem saimnieciskās darbības veidiem, iekļaujami pilnā apmērā”,
* otrajā pusgadā pašnodarbinātā par sevi veiktās VSAOI norāda žurnāla 23. ailē “Izdevumi, kas nav attiecināmi uz nodokļu aprēķināšanu”.

Tomēr līdz 2022. gada beigām žurnālu vēl varēja turpināt kārtot bez izmaiņām.

Tāpēc saimnieciskās darbības veicēji, kuri kārto grāmatvedības uzskaiti vienkāršā ieraksta sistēmā, 2022. gada deklarācijas D3 pielikumā savas VSAOI var iekļaut divos veidos, ņemot vērā, vai pašnodarbinātā VSAOI ir vai nav iekļautas saimnieciskās darbības izdevumos. No 2023. gada pašnodarbinātā par sevi veiktās VSAOI deklarēs deklarācijas D veidlapā attaisnoto izdevumu rindā kopā ar citām VSAOI.

Gada ienākumu deklarācijas D3 pielikumā:

|  |  |
| --- | --- |
| * ja saimnieciskās darbības veicējs pašnodarbinātā VSAOI ir iekļāvis saimnieciskās darbības izdevumos, tad aprēķinātās VSAOI iekļauj deklarācijas D3 pielikuma 2.1. vai 12.1. rindā un EDS deklarācijas D3 pielikuma 27. rindā automātiski pielasīto vērtību atstāj negrozītu (EDS automātiski pielasa pašnodarbinātā ziņojumos deklarētās VSAOI) | ja saimnieciskās darbības veicējs pašnodarbinātā VSAOI nav iekļāvis saimnieciskās darbības izdevumos, tad deklarācijas D3 pielikuma 2.1. vai 12.2. rindā pašnodarbinātā VSAOI nenorāda un deklarācijas D3 pielikuma 27. rindā automātiski pielasīto vērtību nomaina uz “0”, bet gada ienākumu deklarācijas D pielikumā 5. rindas vērtību manuāli palielina par VSAOI summu, ko dzēsa no D3 pielikuma 27. rindas |
| **D3 pielikuma aizpildīšanas piemērs** | |
| *Gada laikā saņemti ienākumi tikai no saimnieciskās darbības.*  *Saimnieciskās darbības izdevumi ir tikai pašnodarbinātā VSAOI – 5499,75 eiro* | |
| *Izdevumus norāda D3 pielikuma 12.1. rindā*  *27. rindā automātiski pielasītās pašnodarbinātā VSAOI atstāj nemainīgas*    *Deklarācijas D pielikuma 5. rindā automātiski pielasīto vērtību atstāj negrozītu* | *Izdevumu D3 pielikuma 12.1. rindu neaizpilda*    *27. rindā automātiski pielasītās pašnodarbinātā VSAOI dzēš*  *Rezultāts*  Dzēš    *Deklarācijas D pielikuma 5. rindā pieskaita (palielina par dzēstajām) pašnodarbinātā VSAOI*      Pieskaita |

****Ar informāciju par saimnieciskās darbības veicējiem un iedzīvotāju ienākuma nodokļa aprēķinu no saimnieciskās darbības ienākuma aicinām iepazīties VID tīmekļvietnes [www.vid.gov.lv](http://www.vid.gov.lv) sadaļā “[IIN Informatīvie un metodiskie materiāli](https://www.vid.gov.lv/lv/iin-informativie-un-metodiskie-materiali)” materiālos “Saimnieciskās darbības ieņēmumu un izdevumu uzskaites žurnāls”, “Saimnieciskās darbības izdevumu precizēšanas reģistrs", “Grāmatvedības kārtošana vienkāršā ieraksta sistēmā", “Iedzīvotāju ienākuma nodoklis no saimnieciskās darbības ienākuma”, “Avansa maksājumi no saimnieciskās darbības ienākuma”.

****

Jautājumu gadījumā aicinām zvanīt uz VID konsultatīvo tālruni 67120000 vai uzdot savu jautājumu rakstveidā EDS sadaļā “Sarakste ar VID”. Svarīgi, ka, zvanot uz VID konsultatīvo tālruni, ikviens var saņemt arī personificētu konsultāciju, ja vien zvanot pieslēdzas EDS un nosauc tur redzamo kodu.

**Pateicamies par līdzšinējo sadarbību!**

Ar cieņu

Valsts ieņēmumu dienests